Адным з метадаў актыўнай ацэнкі з’яўляецца пастаноўка ключавых пытанняў, якія прыцягваюць увагу вучняў да тэмы, прымушаюць іх думаць. Неабходна адзначыць, што ключавыя пытанні могуць быць у выглядзе праблемы, гіпотэзы, загадкі, задачы, тэзіса, сітуацыі, малюнка ці здымка, калажу. Згодна з прынцыпам актыўнай ацэнкі, настаўнік спачатку задае пытанне, пасля пакідае час на роздум, арыентуючыся на слабейшых вучняў, і толькі пасля таго, як усе вучні самастойна адкажуць на пытанне, выбірае вучня, які павінен даць адказ.